b'\n_START_ARTICLE_\nAfrikant\xc3\xa4hdikki\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nAfrikant\xc3\xa4hdikill\xc3\xa4 on paksut, suikeat noin 30 cm pitk\xc3\xa4t ja 2 cm leve\xc3\xa4t lehdet. Kukat kasvavat terttuina erillisiin pystyasentoisiin varsiin, jotka voivat nousta puolen metrin korkuisiksi. Valkoisissa t\xc3\xa4hdenmuotoisissa kukissa on musta keskusta.\n_START_SECTION_\nLevinneisyys ja k\xc3\xa4ytt\xc3\xb6\n_START_PARAGRAPH_\nAfrikant\xc3\xa4hdikki kasvaa alkuper\xc3\xa4isen\xc3\xa4 Etel\xc3\xa4-Afrikassa. Se on levinnyt tulokaslajina my\xc3\xb6s Australian l\xc3\xa4nsiosaan._NEWLINE_Afrikant\xc3\xa4hdikki\xc3\xa4 kasvatetaan ruukussa ja leikkokukaksi. Koristekasviksi on jalostettu my\xc3\xb6s kerrattukukkainen muoto.'